Ŝajne ne ekzistas homoj, kiuj almenaŭ unufoje en la vivo ne sentis tian suferon.
Bedaŭrinde ni estas devigitaj viziti dentistejon pli ofte, ĉar la malsanoj de dentoj estas diversaj.
Ekzemple la kario postulas apliki borilon, kaj feliĉe nuntempe ekzistas tre rapidturnaj aparatoj, kiuj ebligas fari necesan truon fulmrapide kaj poste plenigi la malsanan parton de dento per plombo.
Plomboj ne nur rapide duriĝas, sed estas sufiĉe firmaj, do tute alie ol kiam mi frekventis mian bazlernejon, kiam ne tro pacienca dentistino kuracis niajn dentojn sen sendolorigilo.
#000002
Tiamaj plomboj estis el amalgamo, kaj la kuracitaj per ĝi dentoj ne aspektis interese kaj estis iom danĝeraj por la sano pro la enhavo de arĝentkolora hidrargo.
Kelkaj pacientoj havas problemojn kun gingivoj suferante diversajn inflamojn.
Alies dentoj kovriĝas per ŝtono, kiun oni devas de tempo al tempo forigi.
Mi ne intencas listigi ĉiujn dentoproblemojn ĉi tie.
#000003
En Pollando pri la sano zorgas la Nacia Sanfonduso, kiu instuticio ne antaŭvidas tro multajn intervenojn koncerne dentojn pageblajn de la ŝtato.
Pro tio, kiam doloras vin la dento, eltiru vian monujon kaj vizitu unu el pluraj privataj dentistejoj.
Se tio interesas vin kutime unu plombo kostas tie ĉi ĉirkaŭ 100 zlotojn, t.e.
#000004
...ĉio estas en ordo, se en tia privata kabineto laboras bona fakulo, kiu tuj rekonos ĝuste vian problemon kaj entreprenos adekvatan agon.
Estas krome bone, se la fakulo agas rapide kaj lerte regas siajn ilojn.
Alikaze anstataŭ 10-15 minutoj da sidado sur la sendube oportuna dentista fotelo, vi pasigos tie du-, tri- aŭ eĉ kvaroble pli da tempo kun larĝe malfermita buŝo.
Ĉiu scias, ke oni ne vizitas tiun ĉi lokon por agrablo, do temas pri tio, ke ĉio okazu kiel eble plej rapide.
#000005
Mi estas bonŝanca, ĉar antaŭ jaroj en mia ĉirkaŭaĵo ekfunkciigis sian kabineton unu juna dentisto, kiu laŭ mi plenigas ĉiajn postulojn supre de mi menciitajn kaj certe eĉ multe pli.
La fakulo laboras tute memstare sen iu helpanto.
Li tuj bone orientiĝas kiel helpi kaj laboras tre lerte, rapide, senhezite.
Li volonte respondas miajn demandojn (ĉar mi estas tre demandema) kaj forigas miajn dubojn.
Trankviligas min okaze de timo.
Ĉio, kion li diras, vere efektiviĝas.
Elirinte el lia kabineto, mi estas sekura, ĉar li estas preta helpi al mi preskaŭ ĉiumomente, se trafus min io neantaŭvidebla.
#000006